
Kakva su mišljenja i stavovi islamskih učenjaka o učenju sure El-Fatiha u namazima?


* 
* 
* 
* 
* 
* 
* 

 

Kakav je stav učenjaka o učenju Fatihe u namazu?
================================================

 

Postoje tri mišljenja učenjaka:


1. Obavezno je da Fatihu uči imam i muktedija (koji klanja za imamom) kao i onaj koji klanja pojedinačno, i to potvrđuje glavnina hadisa koji se odnose na ovo pi­tanje:. /15/ “Nema namaza ko ne prouči Fatihu!” /16/ “Ko klanja namaz u kojem ne prouči Fatihu, namaz mu nije potpun.” /17/ “Neće biti nagrade za namaz u kojem se ne prouči **Majka Kur'ana**.” Ovo je mišljenje Šafije, r.a.


2. Nije obavezno za muktediju da uči Fatihu ili bilo šta drugo u namazu, bez obzira da li se radi o namazu u kome se uči naglas ili u sebi. Ahmed ibn Hanbel u svom Musnedu prenosi od Džabira ibn Abdullaha, koji navodi da je Vjerovjesnik, sallallahu alejhi ve sellem, rekao: /18/ “Ko bude klanjao za imamom, učenje imama bit će i njegovo učenje.” Međutim, u senedu (lancu ovog hadisa) postoji slabost, a prenosi ga Malik od Vehba ibn Kejsana, koji to prenosi od Džabira kao njegove riječi. Ovaj hadis također se prenosi direktno od Vjerovjesnika, sallallahu alejhi ve sellem, u više verzija ali ni jedna nije vjerodostojna. Allah to najbolje zna!


3. Obavezno je da muktedija uči za imamom u namazu u kojem se uči u sebi, za razliku od namaza u kome se uči naglas, kada nije obavezno učiti Fatihu. To je utvrđeno na osnovi predanja Ebu-Musaa el-Eš'arije u Sahihu Muslimovu, gdje se navodi da je Allahov Poslanik, sallallahu alejhi ve sellem, rekao: /20/ “Imam je tu da ga slijedite, pa kada izgovori “tekbir”, i vi izgo­vorite,. kada uči, vi slušajte… i spomenuo je hadis do kraja. Ovako ga prenose Ebu-Davud, Tirmizi, Nesai i Ibni-Madže/ Ehlus-sunen u svojim “Sunenima” od Ebu-Hurejre, da je Allahov Poslanik, sallallahu alejhi ve sellem, rekao: “…a kada uči, vi šutite!” Muslim ibn Hadžadž ovaj hadis smatra vjerodostojnim.


Gornja dva hadisa ukazuju na vjerodostojnost ovog mišljenja koje je, ustvari, i mišljenje Šafije, Allah mu se smilovao.


———————————–-


Preuzeto iz “Tefsir Ibn – Kesir”


Skraćeno izdanje autora Muhammed Nesib er-Rifa'i


Preuzmite tefsir ovdje: <https://pitajucene.com/wp-content/uploads/2020/08/Skraceno_izdanje_tefsir_ibn_kesir.zip>


